Тегераны бага хурал

1943.11.28-12.1-ны хооронд Сталин, Рүзвельт, Черчилл нар уулзаж “Гурван гүрний тунхаг”-ийг батлан гаргажээ. Тегераны бага хурлаар хэд хэдэн асуудлыг авч хэлэлцсэн байна. Үүнд:

o 1944.5-6 сард Францын Нормандад “Хоёрдугаар фронт”-ыг нээхээр тохиролцов. Мөн ОУ-ын энхтйван, аюулгүй байдлыг хамгаалах ОУБ байгуулах шийдвэр гаргав.

o  Үүнээс гадна дайны дараах Германы асуудлыг авч хэлэлцсэн бөгөөд Рүзвельт Германыг 5 хуваах, Черчилл 2 хуваах, Сталин хуваах нь чухал биш харин стратегийн гол байршлууд дээр холбоогоо байгуулах хэрэгтэй гэсэн тус тусын байр суурьтай байв.

o Польшийн тусгаар тогтнолыг хүлээн зөвшөөрч, хилийн асуудлыг нь шийдвэрлэх

o Дайны дараах Азийн асуудлыг тус тус хэлэлцсэн байна.

Энэ бага хурлаас гурван баримт бичиг гарсан. Үүнд:

1. Тегераны хэлэлцээр: Югославын партизануудад туслалцаа үзүүлэх, Туркийг Германы холбооноос гаргах

2. Ираны тухай тунхаглал: Гурван гүрэн Иранд ЭЗ-ийн туслалцаа үзүүлэх, дайны дараах тусгаар тогтнол, газар нутгийн бүрэн эрхт байдлыг хангах

3. Тегераны тунхаглал: Гурван гүрэн зөвхөн дайны үед бус дайны дараа хамтран ажиллах тухай тус тус заажээ..

1944.6.6-нд Францын Нормандад Англи-АНУ-ын холбоотнуудын цэрэг бууж, “Over lord” хэмээх цэргийн ажиллагааг эхлүүлж, Европт хоёрдугаар фронтыг нээжээ.

1944.8.25-нд Франц улс чөлөөлөгдснөөр Шарль Де Голийн тэргүүлж байсан Алжир дахь Францын түр ЗГ Францад шилжин ирэв.

1944.9.11-19-нд Канадын Квебект '''Англи-АНУ-ын хоёрдугаар бага хурал''' болж Англи улс Японы эсрэг дайнд оролцох тухай хэлэлцжээ. Үүний зэрэгцээ Германы баруун өмнөд хэсгийг АНУ-ын хяналтад, баруун хойд хэсгийг Английн хяналтад байлгахаар тохиролцсон байна.

1944.10.9-18-ны хооронд Англи Зөвлөлтийн дээд хэмжээний уулзалт Москвад зохион байгуулагдсан бөгөөд уулзалтын үр дүнд ЗХУ-ын дорнод европ дахь нөлөөг Их Британи хүлээн зөвшөөрчээ.